
Beth yw effaith siart ymddygiad yn yr ystafell ddosbarth i blant y Cyfnod Sylfaen?
Cyd-destun yr ymchwil

Yn yr ymchwil yma, ymchwiliwyd i effeithiau defnyddio siart ymddygiad ar blant ieuengaf yr ysgol a sut mae’n effeithio er eu hymddygiadau yn gadarnhaol a negyddol. Sicrha hyn ymchwil gref a theg ar gyfer effeithiau siart ymddygiad. Datrysa hyn hefyd pa mor effeithiol byddai defnyddio siart ymddygiad mewn dosbarth newydd. 

Credaf fod disgyblaeth mewn ystafell ddosbarth neu amgylchedd ddysgu yn hanfodol ym mywyd athrawon neu staff ysgol. Dydy disgyblaeth ddim yn unig yn paratoi disgyblion am y byd tu hwnt i’r ysgol, ond mae hefyd yn darparu modd o barchu pobl eraill. Efallai rhywbeth nad ydyn nhw wedi cael eu dysgu i wneud adref, felly yn fy marn i, mae’n holl bwysig cael disgyblaeth gref o’r cychwyn cyntaf a’r un safon drwyddi draw yn yr ysgol. 

Mi fyddaf yn gwneud yr ymchwil mewn ysgol gynradd fawr gyda 350 o blant. Yn y dosbarth derbyn byddaf wedi fy lleoli, lle mae 21 o ddisgyblion, 7 disgybl sydd ag Anghenion Dysgu Ychwanegol (ADY). Nid yw’r defnydd o’r Gymraeg yn gryf yn y dosbarth, er hyn mae’r siart ymddygiad yn helpu disgyblion i ddefnyddio’r Gymraeg yn gynt ac yn gywir wrth symud i fyny’r siart, o’r hyn a welais ar y diwrnodau arsylwi.  

Fy nghwestiwn ymchwil ydy ‘Beth yw effaith siart ymddygiad yn yr ystafell ddosbarth i blant y Cyfnod Sylfaen?’. Mae’r cwestiwn yn seiliedig ar brofiadau rwyf wedi cael mewn ysgolion blaenorol yn ogystal â’r ysgol rwyf allan ar brofiad ynddo ar hyn bryd. Mae siartiau ymddygiad yn bwysig iawn er mwyn sbarduno disgyblion i fod y gorau gallant fod (Llywodraeth Cymru, 2020) mewn mwy nag un ffordd, o ran ymddygiad ac hefyd y pethau cadarnhaol maen nhw’n gwneud yn y dosbarth er engrhaifft (e.e), tacluso, ysgrifennu’n daclus, siarad Cymraeg ac ati (Athrawes A, 2021). Cytunaf gyda’r gosodiadau yma gan fod disgyblion yn clywed digon o bethau negyddol yn eu bywydau, felly mae angen sicrhau ein bod ni fel athrawon yn cymryd y llwybr cadarnhaol lle mae’n bosib, i roi clôd i’r disgyblion. 

Trosolwg byr o lenyddiaeth berthnaso
Un peth sydd wastad wedi ennyn fy niddordeb i ydy ymddygiadau disgyblion a’r dylanwadau mae siartiau ymddygiad yn cael ar ddisgyblion boed yn gadarnhaol neu’n negyddol. O brofiad mewn ysgolion fel darpar-athrawes ac fel cynorthwyydd dosbarth, rwyf wedi dod i’r canlyniad nid ydy pob siart ymddygiad yn effeithiol ac efallai ni fyddant yn gweithio nac yn effeithiol gyda phob disgybl. 
Pan roeddwn yn gynorthwyydd dosbarth, dim ond clôd cadarnhaol oedd yn gweithio’n effeithiol ac roedd rhaid dilyn y clôd yna boed yn fawr neu mor fach ag ateb y gofrestr yn gywir. Dyna oedd polisi ysgol gyfan yr ysgol honno. Hefyd os roeddwn yn rhoi y clôd yma i ddisgyblion ac yn eu gwobrwyo gan ddefnyddio sticeri, nid oedd yn beth da i gymryd y sticer yma oddi wrthynt. Pan roedd diwedd y dydd yn dod hefyd, roedd yn bwysig trafod gyda’r rhieni a dweud bod eu plentyn wedi cael diwrnod da, neu os nad oedd y disgyblion wedi, mi fyddwn yn adrodd nôl mewn ffordd sensitif a chynnal y berthynas gref yma gyda’r rhieni er mwyn sicrhau y gorau i bob unigolyn (Athrawes A, 2019). Dyma oedd yn bwysig i Athrawes A, 2019, gan roedd hi’n fam ei hun a pe byddai eu plant hi yn ymddwyn yr un mater, byddai hi eisiau cael gwybod yr hyn maent yn gwneud. 
Felly, dyma o le mae’r cwestiwn ymchwil a’r llenyddiaeth wedi eu sbarduno. Yn ôl Engage Education, 2022, mae siartiau ymddygiad, wrth eu defnyddio’n effeithiol ac yn gyson, yn gallu bod yn rhywbeth cadarnhaol a strwythuredig i ddisgyblion trwy gydol eu diwrnod yn yr ysgol. Cytunaf gyda hyn, gan efallai nid oed strwythur na chysondeb mewn bywydau rhai unigolion yn yr ysgol, ac o fewn diwrnod ysgol mae’r disgyblion yn derbyn hyn wrth ddefnyddio’r siart ymddygiad yn effeithiol. Dyweda Engage Education, 2022, hefyd bod parhau i gadw ar ben y siart ymddygiad yn bwysig er mwyn i’r disgyblion gael y canmoliaeth yma i godi eu hyder a sicrhau cysondeb drwyddi draw yn yr ysgol. Credaf fod hyn yn rhywbeth holl bwysig i ddisgyblion boed ei fod yn rhywbeth mor fach o beidio cael damwain o fewn yr ysgol ac i ddefnyddio’r tŷ bach yn llwyddiannus. Mae’n bwysig bod y canmoliaeth yma yn digwydd o ddydd i ddydd ac am rywbeth mor fach a defnyddio’r tai bach yn llwyddiannus gan efallai nad ydynt yn cael y cyfleoedd yma i’w hymarfer yn y cartref. 
Er mwyn cael siart ymddygiad effeithiol mae’n rhaid cael pethau mewn lle cyn hynny er enghraifft (e.e), yn ôl, Parsonson. B, 2012, y peth pwysicaf er mwyn cael ymddygiad gadarnhaol yn y dosbarth ydy rheolaeth ddosbarth. Pe bai fod hyn yn ei le, mae ymddygiad disgyblion yn gallu gwella. Os na fydd hyn yn ei le o’r cychwyn cyntaf, mae’n gallu amharu ar ymddygiad y disgyblion mewn modd negyddol. O fy mhrofiad i, pan mae rheolaeth ddosbarth yn ei le, mae ymddygiadau ac ymdrechion y disgyblion yn cwympo mewn i’w lle er mwyn cael y gorau allan o bob unigolyn fel y dywed Bruce, 2014.
I ychwanegu at hyn, mae cael rheolau syml a disgwyliadau teg wrth ddisgyblion o bob oed, yn arwain at well ymgysylltiad (Parsonson. B, 2012). Er hyn dyweda Engage Education, 2022, mae gor-ddefnyddio siartiau ymddygiad yn gallu arwain at e.e plant da sydd wastad yn cael canmoliaeth i gael diffyg ymdrech yn y pendraw a cholli diddordeb. Felly mae angen cael y cydbwysedd cywir. Dyweda athrawes b, 2022 hefyd bod defnyddio’r siart ymddygiad yn gallu arwain at blant i ofyn i fod ar yr un gorau e.e y seren neu gofyn i roi pom-pom yn y bocs. Er efallai bod yr athrawes yn anghofio weithiau, yn ei barn hi ni ddylai’r disgyblion ofyn i symud lan a lawr y siart neu i gael sticer, gan mai yr athrawes/ cynorthwyydd ddylai rhoi’r ganmoliaeth boed ar lafar, yn weledol (sticeri, y siart, blwch ymddygiad) neu yn eu llyfrau pan mae’n rhoi adborth. Dywedai hyn er mwyn dangos i’r disgyblion weithiau nad ydy clôd yn dod mor rhwydd a gofyn, weithiau mae angen ymdrechu’n fwy, efallai rhywbeth mor fach a thorri ar y linell, neu liwio tu fewn i’r linell, er mwyn iddyn nhw gael targed i wella. Ond nid ydy hyn yn gweithio gyda phob disgybl. Weithiau mae rhywbeth mor fach a hyn yn gallu amharu ar ysgogiad y disgyblion a gwneud iddyn nhw gael agwedd tuag at waith neu elfen berthnasol fel torri a gludo yn y dyfodol. Sicrha hyn bod cael y cydbwysedd cywir boed fel dosbarth, grŵp neu fel unigolyn yn bwysig. Dyna pam mae angen asesu a gweithio weithiau ar hyn a dysgu wrth fynd ymlaen pan rydyn ni mewn ystafell ddosbarth. Gall un elfen weithio un wythnos ac heb weithio wythnos wedyn, ond mae angen sicrhau cysondeb o fewn canmoliaeth i ddisgyblion ac i beidio rhoi clôd i un disgybl am un peth a pheidio gwneud yr un peth i’r disgybl arall. 

Esboniad o’ch dyluniad Astudiaeth Gwers
Wrth ddechrau’r aseiniad yma, nid oeddwn wedi ymchwilio i ystyr a defnydd o astudiaeth gwers o’r blaen. Sylweddolwyd yn gynnar mai modd o adnabod sut a beth mae’r disgyblion wedi dysgu o fewn gwers ydyw. Yn ôl Dudley, 2015, dyweda mai dyma’r camau gorau ar gyfer mynd ati i wneud astudiaeth gwers sef cam 1, meddwl sut byddai disgyblion yn gwneud o flaen llaw, cam 2, arsylwi’r disgyblion, cam 3, dysgu sut i wella dysgu’r disgyblion a’u dealltwriaeth, cam 4, beth gall athrawon wneud er mwyn ysgogi, ysbrydoli a gwneud y dysgu yn haws neu beth i newid ar gyfer y wers nesaf. 
Mae Astudiaeth Gwers yn ddatblygiad proffesiynol sy’n cynnwys athrawon yn gweithio mewn grwpiau bach i gynllunio gwersi sy’n mynd i’r afael â nod dysgu a rennir ar gyfer disgyblion. Yna maent yn cyflwyno'r gwersi hyn tra bod eu cyfoedion yn arsylwi, ac yn mireinio'r cynlluniau gwersi yn seiliedig ar adborth ac adolygiad. 
Cytunaf gyda beth ddywedwyd uchod, gan mai dyma’r ffordd gwelaf i fod yn haws wrth fynd ati. Mae yna gyfyngiadau o ran salwch disgyblion, y modd mae rhywbeth wedi digwydd adref, amseroedd gwahanol o fewn dydd a gall hyn amharu’n fawr ar deimladau’r disgyblion heb i’r athrawon wybod. Dyweda Bruce, 2014, hyn hefyd.  Cyn y wers, roeddwn wedi ystyried yr holl bethau yma a cheisio eu harsylwi yn ôl yr hyn roedd y disgyblion yn teimlo ar y pryd. Roeddwn wedi dod i adnabod y disgyblion yn dda o flaen llaw, ac wedi dysgu sut i ymdrin a gwneud pethau gwahanol er mwyn gwneud iddyn nhw deimlo’n gyfforddus yn y dosbarth, gyda’r gwaith a beth i wneud. 
Mae Astudiaeth Gwers wedi bod yn rhywbeth sydd yn rhedeg ers amser maith, dros 140 mlynedd ac mae ei wreiddiau yn dod o Siapan. Dyweda Dudley, 2015, ers yr unfed ganrif ar hugain mae wedi dod yn rhywbeth mae ysgolion ac athrawon yn gwneud yn fyd-eang. Mae hyn yn rhywbeth anhygoel, gan nad oes angen profiad nac unrhyw dechnoleg i allu ei wneud. Dilyniant syml a thwyllodrus iawn ydyw sydd yn datblygu athrawon yn fwyfwy neu llai drwy gael eu harsylwi neu wrth rannu adnoddau, datrys problemau a datblygiadau personol a phroffesiynol yn y maes  addysg. Sicrha hyn fod athrawon yn medru rhannu a mentro’u hymarferion a theimlo’n ddiogel i rannu eu gwendidau a’u profiadau proffesiynol gydag athrawon ledled y byd. 
Cadarnha hyn fod athrawon hefyd yn medru newid y ffordd o ddysgu ac addysgu wrth wrando ar syniadau eraill, datrys problemau wrth i’r gwersi fynd ymlaen a dysgu’r disgyblion wrth wneud gwersi gydag adnoddau a deunyddiau gweledol, er enghraifft ar gyfer y grwpiau gwanaf. Dyweda Dudley, 2015, hefyd bod hyn yn datblygu datblygiad proffesiynol ar y cyd (JPD) yn ôl beth ddarllenodd gyda David Hargreaves. Byddai hyn yn sicrhau datblygiad proffesiynol athrawon ar draws y byd er mwyn cynnal a chadw gwersi da y disgyblion er mwyn eu sbarduno a’u hysgogi i wneud ac i fod y gorau gallant fod sydd yn cyd-fynd gyda Chwricwlwm i Gymru, 2022. 
Yn bwysicach na dim, datblygiad unigolion o fewn y gwersi ydy pwysigrwydd Astudiaeth Gwers a sut mae athrawon yn eu hannog a’u datblygu fel unigolion. 
Mae cryfderau astudiaeth gwers yn gallu newid yn ôl profiadau, yr amser maent wedi dysgu, y ffordd mae athrawon yn dysgu, beth maen yn gyfarwydd â gwneud. Ond yn sicrhau y cryfder mwyaf ydy sicrhau datblygiad a gwelliant o fewn dysgu ac addygu’r disgyblion a’u dealltwriaeth o bwnc neu bynciau penodol yn dilyn gwersi. Un cyfyngiad gwelwyd ydy pe bai rhywbeth personol wedi digwydd i’r disgybl a ddewiswyd, byddai hyn yn amharu ar sut byddai’n ymateb, ei hagwedd, a’r hyn byddai’n ei ddysgu. 

1. Arsylwad
Wrth arsylwi’r disgyblion gweler fod y disgyblion i gyd yn gwrando yn astud wrth ddechrau’r cyflwyniad gan roedd yn un bachog a chyflym i ddenu sylw ac ymatebion y disgyblion yma. Roedd y cyfweliad yn un bywiog ac ysbrydoliedig i ddarparu dysgu ac addygsu effeithiol i’r disgyblion. Yn ôl Cyngor Sir Gaerfyrddin, 2016, mae’n bwysig i gael athro hyblyg er mwyn atgyfnerthu ac ymestyn dysgu’r disgyblion er mwyn ymestyn eu dysgu. Dywed hefyd yng Nghwricwlm i Gymru, 2022, bod rôl athrawon wrth alluogi dysgu ac addysgu o safon uchel yn holl holl bwysig. Wrth ystyried yr uchod, mae pwysigrwydd denu sylw disgyblion, yn enwedig y rhai ieuengaf yr ysgol, yn mynd i ddatblygu pob unigolyn fel dysgwr hyderus ac iachus (Cwricwlwm i Gymru, 2022). Wrth gynllunio mae angen cymryd sylw at yr hyn mae’r athrawes yn ei wneud i ddenu sylw, sbarduno’r dychymyg ac weithiau ennyn diddordeb y disgyblion o fewn pob maes dysgu a phrofiad, ond hefyd o fewn gweithgareddau o amgylch y dosbarth fel heriau ychwanegol i ddatblygu’r disgyblion fwyfwy. Fel y dywed Cyngor Sir Gaerfyrddin, 2016, mae cael gweithareddau sy’n herio ac yn ysbrydoli disgyblion i weithio’n annibynnol a sicrhau cynnydd o fewn pob gallu. Dylai’r athrawon sicrhau heriau sydd yn mynd i herio pob disgybl o bob gallu er mwyn sicrhau y gorau allan o bob disgybl a sicrhau cyrhaeddiad lawn wrth bob unigolyn. Fel y dywed yn yr Hyn sy’n bwysig o’r Cwricwlwm i Gymru, 2022, mae cynnydd i ddisgyblion yn holl bwysig boed bod y disgybl ar gam gynnydd 1 neu 3, mae’r disgyblion yn sicrhau cynnydd ar eu lefel nhw. 
2. Cyfweliad grŵp
Yn y rhan yma trafodaf y disgyblion a pha mor effeithiol roedd y cyfweliad wedi bod a beth oedd y gwahaniaeth a wnaed. Roedd ambell beth wedi newid yn ystod y cyfweliad ond roedd y cyfweliad wedi mynd yn dda ac roedd y tri phlentyn wedi cymryd rhan fel y disgwylir. 
Un cyfyngiad gwelwyd wrth gyfweld oedd y disgyblion yn siarad am bethau ychwanegol gan roeddynt mor hapus i helpu. Roedd hyn wedi dod a chyfyngiad wrth ddod nôl i’r cyfweliad a pharhau gyda chwestiynau (Cohen a Manion, 2011). Er hyn roedd y disgyblion wedi cymryd rhan yn dda ac wedi ymateb yn ardderchog i’r cwestiynau o ystyried eu hoed a’u gallu o ddefnyddio’r iaith Gymraeg.
Roedd y tri phlentyn o alluoedd gwahanol ac roedd hyn wedi rhoi ystod o ymatebion i mi o ran gwybod sut roedden nhw’n teimlo i fod ar wahanol lefydd ar y siart ymddygiad. Un peth roedd wedi cael ei ddarganfod oedd roedd un plentyn yn hapus i fod ar y cwmwl (symud lawr y siart), felly o hyn newidiais y ffordd roeddwn yn canmol neu’n rhoi stŵr i’r plentyn yma. Yn lle rhoi stŵr, roeddwn yn eistedd gyda’r disgybl a siarad gyda’r disgybl er mwyn iddo ddeall beth roedd wedi gwneud yn anghywir. Hefyd roeddwn wedi sicrhau fod y disgybl yn cael canmoliaeth wrth roi sticer iddo. Er bod y siart ymddygiad ysgol yn weledol, nid oedd yn rhywbeth personol i’r disgybl yma, ac nid oedd yn gweithio ar ei gyfer. 
Roedd plentyn 2 a 3 o’r grwpiau gallu uwch, ac roedd y ddau yma yn debyg iawn yn eu hymatebion lle roedden nhw’n hapus ac yn gyffrous i symud lan y siart ond yn drist ac yn siomedig i symud lawr y siart. Roedd hyn yn galonogol gan roedden nhw’n gwybod yn gwmws beth y gwnaed ar gyfer symud lawr y siart. 
Dywed Greenbaum, 1999, fod cyfweliad effeithiol drwy arddangos a newid effeithiau yn ôl gallu yn sicrhau beth sydd yn gweithio i rai a beth sydd ddim mor effeithiol. Sicrha hyn newid yn effeithiolrwydd y disgyblion. 
3. Myfyrio
Wrth fynd ati i fyfrio, Model Gibbs oedd yr un a ddewiswyd gennyf i, gan roedd yn un mwy strwythuredig i gyflawni ac yn torri yr hyn roedd rhaid i ni ateb lan yn fanylach. Fel y gwelir yn atodiad un isod. 

(Atodiad 1, Sumerianz Journal of Education, 2020)
Wrth fyfyrio ar hyn a chyfwelwyd, roedd hyn yn sicrhau myfyriad mwy penodol a’r hyn roedd wedi digwydd. 
Mae'r broses o fyfyrio yn helpu i bontio'r bwlch rhwng theori ac ymarfer. Dibynnir ar effeithiolrwydd yr athro ac ar ei allu i benderfynu beth sy'n gweithio a beth nad yw'n gweithio yn y broses addysgu. Gall hyn, dim ond trwy fyfyrdod trefnus fel Model Gibbs, y gellir ei adnabod. Yn ôl Sumerianz, Journal Education, 2020, bydd y broses hon yn gwella sgiliau addysgu o'r fath bod yn y cam cyntaf. 
Yn y templed myfyrio roeddwn wedi disgrifio beth ddigwyddodd sef fi a thri phlentyn yn yr ystafell ddosbarth yn gwneud y cyfweliad gyda gweddill y dosbarth allan ar y beiciau. Yn ystod y cyfweliad roeddwn yn sicrhau fod y disgyblion yn hapus i gymryd rhan, ac wrth ofyn hynny roeddwn yn darganfod teimladau ac ymatebion emosiynol y disgyblion. Yr hyn a drafodwyd oedd beth aeth yn dda ac yn wael am yr ymateb, sut i wneud synnwyr o’r sefyllfa, casgliadau o’r profiad, a beth gwneir yn wahanol yn y dyfodol. Bydd hyn yn sicrhau bod pob elfen yn cael eu hateb yn gywir gan ddefnyddio manylder teg fel y dywed Parsonson, 2012.

Ystyriaethau Moesegol
Wrth fynd ati i wneud y cyfweliad roeddwn wedi ffonio rhieni er mwyn cael hawl, egluro wrthyn nhw beth oedd pwrpas y cyfweliad ac hefyd byddai llythyr yn dod adref gyda’u plentyn iddyn nhw arwyddo fel caniatad. Fel y dywed yng Nghanllawiau BERA, 2018, mae hyn yn holl bwysig gan mai plant o dan 16 ydyn nhw ac mae’r dewis gyda nhw i optio allan os ydyn nhw eisiau. 
Wrth wneud y cyfweliad hefyd roeddwn wedi derbyn caniatad y disgyblion a sicrhau eu bod nhw eisiau gwneud y cyfweliad. Roedd y tri phlentyn yn barod iawn i helpu. Sicrhais fod popeth wedi cael ei wneud yn gywir o flaen llaw drwy baratoi yr holl adnoddau a chadw pob dim yn gyfrinachol ac yn ddi-enw. Mi roedd y rhieni, uwch fentor a’r mentor dosbarth hefyd yn gwybod hyn yn dilyn canllawiau BERA, 2018. Roedd y rhieni hefyd yn hapus iawn bod eu plant yn medru fy helpu. 
Byddai hefyd rhaid  ni wneud ffurflen foesegol yn dangos pwrpas yr ymchwil yma sef Pwrpas yr ymchwil yw i ddarganfod pa effaith y mae siart ymddygiad a gwobrywo yn ei chael ar ymgysylltiad disgyblion yn y dosbarth. Rwyf am ddarganfod pa strategaethau sy'n gweithio a pha rai sydd fwyaf effeithiol? Yn yr ystafell ddosbarth byddaf yn canolbwyntio ar siart ymddygiad a gwobrwyo fel y strategaethau ac yn gobeithio gweld pa wahaniaeth maen nhw'n eu gwneud ar gyfer ymgysylltiad y disgyblion. Mae pob disgybl yn cychwyn yng nghanol y siart ymddygiad yn y bore ac yn ystod y dydd gallai eu peg symud i fyny neu i lawr y siart yn dibynnu ar eu hymddygiad a'u gweithredoedd. Os ydyn nhw'n cyrraedd brig y siart erbyn diwedd y diwrnod, maen nhw'n derbyn band aur a'u henw'n cael eu galw yn y gwasanaeth i gyhoeddi eu cyflawniad. Os ydyn nhw'n symud i waelod y siart maent yn cael sgwrs am eu hymddygiad gyda'r athro a phennaeth yr ysgol gyda’r risg o alwad ffôn adref. Bwriadaf ddarganfod ymateb y disgyblion i hyn a sut maent yn teimlo am y system. At hyn, byddai'n ddiddorol gwybod beth mae'r disgyblion yn ei ystyried yn ymddygiad ‘da’ ac ymddygiad ‘gwael’ er mwyn symud ar hyd y siart. Fel y gwelir yn y Ffurflen Foesegol (Atodiadau). 
Crynodeb o gylchoedd a chanlyniadau astudio gwersi 
Roedd y gwersi yn dilyn y thema deinosoriaid a oedd wedi ennyn diddordeb y disgyblion yn fawr iawn. Roedd hyn yn gymorth mawr ar gyfer y siart ymddygiad ac agwedd y disgyblion ar gyfer yr astudiaethau gwersi. Yn y gwersi, roedd y disgyblion yn gwneud amryw o weithgareddau a heriau o amgylch y dosbarth o daflu deunyddiau mewn i geg deinosor fel her ymarferol, darganfod ffosiliau, chwarae gyda phypedau yn y cornel chwarae rôl a llawer mwy. 
‘Asesu yw’r allwedd i gefnogi dysgu ‘dwfn’’ (Llywodraeth Cymru, 2022). Yn sicr dyma’r ffordd orau o sicrhau fod y disgyblion yn datblygu o fewn addysg yn y dosbarth a thu hwnt. Dywed Cwricwlwm Gogledd Iwerddon (2009) bod canmol drwy beth maent yn medru gwneud yn datblygu y meddylfryd yma o lwyddiant ac yn parhau i fesur y canmoliaeth yma drwy lwyddiant ac yn ysgogi a sbarduno’r disgyblion i barhau i wneud ac i fod y gorau bob adeg. Ar y llaw arall, mae canmol y broses yn medru sicrhau bod disgyblion yn medru credu yn eu hunain ac yn datblygu o nerth i nerth. Sicrha hyn fod y disgyblionn bob tro yn ymdrechu. Yn sicr o fewn ystafell ddosbarth mae angen defnyddio’r ddau modd yma o ddatblygu disgyblion er mwyn sicrhau bod yr ystafell ddosbarth yn lle iddyn nhw dyfu i fod yn blant uchelgeisiol galluog, iach, hyderus, metrus, creadigol, egwyddorol a gwybodus (Llywodraeth Cymru, 2022) ym mywyd pob dydd a thu hwnt i hynny. 
Gwnaeth y plant ddysgu agweddau newydd drwy ddilyn patrymau iaith, ailadrodd, caneuon, trafod a chwarae gyda phlant yn y dosbarth ac hefyd y staff cynorthwyyol ynghyd â’r athrawes ddosbarth. Ymgeisia hyn i ddarparu y dysgu ac addysgu gorau i ddisgyblion a sicrhau y gallu gorau iddyn nhw. Byddai’r disgyblion yn dysgu ac yn ceisio eu gorau drwy ganmoliaeth barhaus cadarnhaol, rheolau syml a disgwyliadau teg (Parsonson, 2012). Dyma sut wnaeth y disgyblion gyrraedd a chyflawni nodau’r wers sef i ddilyn patrwm iaith, dysgu caneuon a pharhau i ddilyn rheolau’r ystafell ddosbarth. 
O’r profiadau yma dysgais fod angen trefn, rheolaeth ddosbarth gadarn, rheolau syml, dealladwy, asesu, defnyddio iaith gadarnhaol y Gwneud i Ganmol yn lle siomi drwy stŵr (do’s and don’t’s). Dyweda Parsonson, 2012, hyn hefyd er mwyn medru cynnal a chadw dosbarth yn llwyddiannus a sicrhau y gorau ar gyfer pob disgybl. Cytunaf gyda hyn er mywn cael y gorau o bob disgybl er mwyn cyrraedd a chyflawni’n llwyddiannus. 
Peth arall gwelais roedd wedi gweithio’n dda oedd defnyddio tôn llais berthnasol ar gyfer yr oed, ac yn y sefyllfa yma, plant pedair mlwydd oed. Byddai gwneud hyn yn ddull effeithiol ar gyfer yr oed ac yn parhau i sicrhau eu bod nhw’n dangos parch nôl mor gynnar a hyn yn yr ysgol. Un peth sydd ddim yn gweithio ydy dechrau bant yn yr ysgol gyda’r reolaeth ddosbarth gadarn, sicrhau gwelliannau, ond i beidio cario rhain ymlaen yn yr ysgol. Mae angen sicrhau y defnydd yma ar gyfer parch tuag at athrawon a staff ysgol, gwell ymddygiad a sicrhau disgyblaeth drwyddi draw yr ysgol. O brofiad, mae angen bod y disgyblaethau yma ar yr un lefel trwy’r ysgol a sicrhau bod y disgyblion yn gweld a deall hynny hefyd. Dyweda Athrawes A, 2019, fod angen cysondeb drwy ddisgyblaethau er mwyn lles athrawon a rheolaeth ysgol gyfan. 
Pan ddechreuais ddysgu, roeddwn wedi sicrhau rheolau newydd megis llaw tawel ar y carped, braich anwybyddu pe bai fod yna rhywun yn siarad gyda nhw dim ond er mwyn atgyfnerthu’r hyn roedden nhw’n gwybod yn barod mewn ffordd gwahanol. Dywed Parsonson, 2012, bod rheolaeth ddosbarth yn holl bwysig achos mae’n gallu amharu ar ymddygiad a dysgu disgyblion sydd yn y dosbarth. 
Trafod canfyddiadau ymchwil mewn perthynas â llenyddiaeth ac ymchwil gysylltiedig 
Wrth arsylwi ac asesu disgyblion a’r athrawes ddosbarth, mi wnes i ddarganfod bod angen strwythur penodol ar y dydd a chadw siarad a trafod gyda’r disgyblion beth sydd yn digwydd nesaf (Cohen a Manion, 2011). Roedd hyn yn gymorth mawr i’w hymddygiad ac yn dangos eu bod nhw’n gwrando ar gyfarwyddiadau. Pe bai nad oedden nhw’n gwrando roeddwn i’n rhoi un cyfle iddyn nhw cyn iddyn nhw symud lawr y siart. Mae’r siart yn rhywbeth gweledol sydd yn rhwydd ac effeithiol iddyn nhw ddeall o’r oed roeddwn yn arsylwi. Mae'n rhoi dangosydd gweledol i blant o ble mae eu cynnydd mewn perthynas â'u cyfoedion. Pan gaiff ei ddefnyddio'n gywir, gall hyn greu amgylchedd dysgu cefnogol gan gymheiriaid (Study 365, 2021). Dangosa hyn fod creu siart gweledol, effeithiol yn cefnogi disgyblion ym mhob agwedd ac amgylchedd trwy’r ysgol gyfan. Gall hefyd ddylanwadu ar agwedd bositif tu allan i’r ysgol er enghraifft, siarad Cymraeg gyda mam a dad.  
Roedd y siart ymddygiad yn gweithio’n effeithiol ac yn dilyn lluniau gweledol i gyd-fynd gyda thywydd. Roedd pob disgybl yn dechrau pob dydd ar yr haul, pe bai eu bod nhw’n dda bydden nhw’n symud i’r enfys ac yna’r seren wib. Pe fydden nhw’n cyrraedd yr enfys bydden nhw’n derbyn sticer o’u dewis nhw a gwobr o’r bocs aur ar y seren wib. Yna, pe bai’r disgyblion yn ddrwg mi fydden nhw’n cael un rhybudd cyn symud lawr y siart ar y cwmwl, wedyn y glaw ac wedyn y storm. Pe bydden nhw’n cyrraedd y storm mi fydden nhw’n mynd am sgwrs gyda’r pennaeth a galwad adref at eu rhieni. Ers i mi ddechrau fy mhrofiad nid ydy hyn wedi digwydd. Un peth roeddwn hefyd wedi dysgu oedd i beidio or-ddefnyddio’r siart ymddygiad o ran plant yn derbyn gwobr pob dydd o achos un, mae’n ddrud ond hefyd mae plant da sydd yn derbyn clôd trwy’r amser yn arwain at ddiffyg ymdrech a cholli gwydnwch dysgu. Dyweda Engage Education, 2022, hyn hefyd. Mae'n helpu i gadw trefn yn yr ystafell ddosbarth neu yn eich cartref heb fod angen nodiadau atgoffa llafar cyson (Study 365, 2021). Mae hyn yn arbennig o ddefnyddiol mewn lleoliad actif gyda gwahanol weithgareddau yn digwydd ar unwaith. 

Casgliadau ac argymhellion
Pe byddem yn gwneud ymchwil o’r fath yma eto, mi fydden yn sicrhau fod pob darn o waith ymchwil wedi cael ei wneud i mi ddeall a pharatoi taflen enghreifftiol i mi ei ddilyn. Mi fyddai hyn yn fy mharatoi yn fwyfwy ar gyfer gwneud a pharatoi yr holl atodiadau isod. 
Un peth mi fyddaf yn newid yn ystod yr ymchwil yma fydd mynd i ymweld ag ysgolion eraill i weld os mae’r un casgladiau/canllawiau fydd yn dod o’r ymchwil yn yr ysgolion hynny. Yn sicr mi fyddai gwneud y cyfweliad yma mewn ysgolion arall yn fy narparu gyda syniadau, argymhellion, plant o lefydd gwahanol, Cymreictod neu ddiffyg Cymreictod, athrawon gwahanol gyda gwahanol brofiadau ac ati. Byddai hyn yn darparu llawer iawn mwy o wybodaeth a gwneud i mi ddarganfod yr hyn sydd yn bwysig a beth sydd yn gweithio ar fy nghyfer i fel darpar-athrawes ac fel athrawes sydd heb lawer o brofiadau tu allan i’r ysgol hon. 
Wrth edrych nôl ar yr atodiadau, ni fyddaf yn newid dim o ran y daflen fyfyrio, ond mi fyddaf yn newid y cwestiynau cyfweld er mwyn eu gwneud nhw yn fwy addas ar gyfer plant pedair mlwydd oed eu deall (Gweler Atodiadau). 
I gloi, mi fyddaf yn gwneud hwn eto ond mi hoffaf gwneud mewn ysgol anghenion arbennig lle mae pethau gweledol a strwythur mewn diwrnod yn rhywbeth mae’r ysgol gorfod ei dilyn. Byddai hyn yn datblygu fy mhrofiadau i a datblygu fy nealltwriaeth o’r hyn mae plant ag anghenion dysgu ychwanegol yn eu deall o ran siartiau ymddygiad. Hefyd byddai hyn yn ateb fy mhwynt yn flaenorol o gael strwythur a siartiau gweledol fel y dywed Autism UK, Offeryn cyfathrebu yw cymorth gweledol y gellir ei ddefnyddio gyda phobl awtistig. Gellir eu defnyddio yn y rhan fwyaf o sefyllfaoedd, maent yn addasadwy ac yn gludadwy.
Gall cymorth gweledol helpu i: ddarparu strwythur a threfn arferol, annog annibyniaeth
, magu hyder, gwella dealltwriaeth, osgoi rhwystredigaeth a phryder, darparu cyfleoedd i ryngweithio ag eraill. Gallant wneud cyfathrebu'n gorfforol ac yn gyson, yn hytrach na bod yn fyrfyfyr ac yn anghyson fel y gall geiriau llafar fod. Byddai hyn hefyd yn newid fy ffordd I o gydnabod disgyblion yr ysgol a gwneud i mi feddwl ar fy nhraed fwyfwy wrth fynd ati i geisio gwneud cyfweliad gyda’r disgyblion yma. Yn y dyfodol mi fyddaf yn defnyddio’r siart ymddygiad fel rhywbeth gweledol a sicrhau offeryn gwych ar gyfer cyflawni amcanion dysgu penodol ac olrhain arferion plant, fel y dywed Study365, 2021.  

010 SIX Key Stages.

i, Description of the event: This entails the event you are reflecting on. It addresses the
following questions: where were you? Who clse was there? Why where you there? What
were you doing there? What were other people doing? What was the extent of the event?
What happened? What was your part in this? What part did others play? What was the
result? This can be put in a simpler form to include: location, actions, participants, witnesses, context and
results.

ii. Feeling and thought: Here, the practicum students try to recall and explore those things
that were going on inside his/her head which include: how you were fecling when the
event started, what you were thinking about at the time, how did it make you feel? How

